

**Styringsgruppe forprosjekt FACT**

|  |  |  |
| --- | --- | --- |
| **Tid** | **3. april – klokken 12-14** |  |
| **Sted** | Fysisk møte på STHF bygg 2 i 1. etg evnt på Teams |  |
| **Innkalt** | * Thormod Moi Felle   + Kommunalsjef fra region Vest-Telemark * Urban Eriksen   + Kommunalsjef fra region Midt/øst-Telemark * Hilde Marianne Kristoffersen   + Repr. for Kommunalsjef fra region Nedre-Telemark * Kjetil Christensen   + Klinikksjef Klinikk for psykisk helsevern og rusbehandling * Carsten Hald   + Leder psykisk helse og rus distriktskommune * Heidi Ekornrød Pedersen   + Leder psykisk helse og rus sentral kommune * Kaia Kvammen   + Leder psykisk helse og rus STHF * Renate Stenstrøm   + Brukerrepresentant fra FSU | Representert ved Kaia Kvammen |
| **Prosjektledere** | Eli Høhrbye Porsgrunn kommune  Fay Søberg Olsen STHF |  |
| **Sekretariat** | Ole Martin Stamland – Samhandlingskoordinator  Kari Gro Espeland - Samhandlingskoordinator |  |

|  |  |
| --- | --- |
| **Saksnr** | **Tittel** |
| **6/25** | Revidere mandat for forprosjekt |
| **7/25** | Evnt |

**6/25 Revidert mandat for forprosjekt**

Viser til protokoll datert 24.03.25 sak 3/25 *Videre organisering av forprosjekt FACT Telemark*. Det er behov for revidering av mandatet for forprosjektet. Basert på den erfaringen prosjektlederne har gjort så langt ønsker de å komme med innspill til hensiktsmessig fokus i gjeldende prosjektperiode.

Forslag til mål og mandat for aktuell prosjektperiode 01.02.25-31.12.25

Mål

* Det foreligger en rapport om omfanget av personer i FACT målgruppen i Telemark og rapporten belyser muligheter for hvordan FACT kan etableres i de ulike delene av Telemark.

Mandat

* Kartlegge omfanget av pasienter knyttet til følgende målgrupper som kan ha nytte av:  
   - Psykisk helsevern   
   - Tverrfaglig spesialisert behandling  
   - Sikkerhets pasienter (Psykisk helsevern)  
  - Alvorlig personlighetsproblematikk (?)
* Kartlegge omfang av pasienter i overnevnte målgruppe som faller utenfor ordinært tjenestetilbud eller hvor dette ikke har vært nyttig.
* Belyse ulike modeller for organisering av FACT  
  - Undersøke hvordan FACT er organisert for tilsvarende målgrupper i andre deler av landet med fokus på selve behandlingstilbudet og samhandling mellom kommune og spesialisthelsetjeneste
* Etablere kontakt med potensielle samarbeidsaktører, forankring og sikre bred deltakelse
* Involvere brukerperspektivet

**Begrunnelse**

Vi tar utgangspunkt i at det er mulighet for å forlenge aktuell prosjektperiode ut 2025. Vi mener overnevnte målsetting er nødvendig og realistisk med tanke på tidsperspektiv. For å kunne oppnå opprinnelig effektmål og resultatmål, vil overnevnte mål være et hensiktsmessig delmål i ett helhetlig perspektiv.

Det vil være hensiktsmessig å fokusere på antall pasienter i de ulike målgruppene som nevnt over, samt hvem av disse som faller utenfor eksisterende helsetjenester/behandlingstilbud og hvem som mottar helsetjenester/behandling men uten særlig nytte. Vi bør videre kartlegge hvor i Telemark disse personene befinner seg.

Vi mener det er viktig at vi undersøker og kartlegger hvordan FACT er etablert i andre deler av landet og hvordan disse har løst problemstillinger tilvarende de Telemark vil stå ovenfor ved en eventuell etablering. Vel så viktig vil deres erfaringer med disse løsningene være. Dette særlig med tanke på faktorer som rurale og urbane strøk og deres ulike lokale tilpasninger, inklusjons- og eksklusjonskriterier, organisering og samhandling kommune/spesialisthelsetjeneste.

Vi vil gjennom overnevnte arbeid etablere kontakt med samarbeidsaktører og involvere brukerperspektivet.

**Besluttet i styringsgruppa**

Mandat

Mandatet for forprosjektet er av et stort omfang og med tanke på tiden forprosjektet har til rådighet er det nødvendig å gjøre en prioritering av tiltak i første prosjektperiode (03.02.25-31.12.25). Prosjektledere har i overnevnte saksfremlegg kommet med forslag til revidert mandat. Det legges frem i styringsgruppen at det ikke er mulig å omgjøre mandatet da dette er vedtatt i SSU.   
Enighet om at dette handler om prioritering av oppgaver og ikke endring av mandat. «mål» og «mandat» som er benyttet i saksfremlegg erstattes av «delmål» og «tiltak».

Ingen innvendinger fra styringsgruppen på prioriteringer som er beskrevet i saksfremlegg. I prosjektperiode 03.02.25-31.12.25 vil det dermed være fokus på å kartlegge omfanget av pasienter i målgruppen for FACT i Telemark, samt å belyse mulige måter å organisere FACT i Telemark. Dette må legges frem for styringsgruppen ved slutten av første prosjektperiode, før videre vurdering av prosjektarbeid og neste fase av prosjektet som i større grad bør omhandle implementering der det er aktuelt.

Forlengelse av prosjektperioden

Det besluttes og forlenge forprosjektperioden ut 2025 med bruk av eksisterende midler. Virksomhetsleder Heidi Ekornrød Pedersen v/ Porsgrunn Kommune sender søknad om overføring av prosjektmidler (fra 2024 til bruk i 2025). Hun kontakter Nissedal og sørger for at de også sender inn søknaden innen fristen 11.april.

Økonomisk driftsmodell, tidlig informasjon

Både kommuner og sykehus har krevende økonomi. Det forventes ingen endring i dette de kommende årene. Med tanke på eventuell etablering av FACT er det viktig at forprosjektet er tydelig på at etableringen må skje ved hjelp av omdisponering av eksisterende midler fra kommune/sykehus. Dette må både kommuner og sykehus informeres godt om fra start.

Brukerplan- kommunalt verktøy for kartlegging

NAPHA har foreslått at prosjektledere tar kontakt med KORUS Sør for å undersøke muligheter for kartlegging med brukerplan i Telemark. Prosjektledere har gjennomført møte med Rådgiver Asle Bentsen ved KORUS. Bentsen opplyser om at KORUS kan stille med ressurser i form av informasjon, opplæring og veiledning for de kommuner som er i behov av dette (kostnadsfritt). Ville vært hensiktsmessig at Telemarkskommunene gjennomførte kartlegging på ca. samme tidspunkt. Brukerplan kan være ett aktuelt verktøy for å kartlegge pasientomfanget som kan være aktuelt for FACT. Det må da undersøkes hvilke kommuner som ønsker å delta i denne kartleggingen. Kari Gro Espeland tar dette med tilbake til helsefellesskapet.

Etablering av arbeidsgruppe

Styringsgruppen vedtok at samhandlingskoordinatorene sørger for at det blir oppnevnt deltakere til arbeidsgruppen i tråd med prosjektbeskrivelsen;

* 3 representanter fra kommunene
* 2 representanter fra STHF
* 2 forprosjektledere

Arbeidsgruppen må settes i løpet av april -25.

**Sak 7/25 Eventuelt**

**Møteplan styringsgruppe**

Det vurderes p.t hensiktsmessig med styringsgruppemøte hver 6. uke. Det avtales følgende møter:  
- 16.05.25 kl. 13.00-14.30  
- 20.06.25 kl. 09.30-11.00

Møteplan for høsten planlegges deretter.